Document ID: 32006R0891

KOMISIJOS REGLAMENTAS (EB) Nr. 891/2006
2006 m. birželio 16 d.
nustatantis pirmąsias didžiausias sviesto supirkimo kainas atskiro konkurso tvarka, kuris vykdomas pagal Reglamente (EB) Nr. 796/2006 numatyto nuolatinio konkurso nuostatas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 10 straipsnį,
kadangi:
(1)
Pagal 1999 m. gruodžio 16 d. Komisijos reglamento (EB) Nr. 2771/1999, nustatančio išsamias Tarybos reglamento (EB) Nr. 1255/1999 taikymo taisykles dėl intervencijos sviesto ir grietinėlės rinkoje (2), 16 straipsnio 2 dalį Europos Sąjungos oficialiajame leidinyje paskelbtas kvietimas dalyvauti konkurse, kurio tikslas - supirkti sviestą nuolatinio konkurso, vykdomo pagal Komisijos reglamentą (EB) Nr. 796/2006 (3), tvarka.
(2)
Atsižvelgiant į paraiškas, gautas pagal atskirą konkursą, reikia nustatyti didžiausias sviesto supirkimo kainas arba priimti sprendimą konkurso procedūrą nutraukti, remiantis Reglamento (EB) Nr. 2771/1999 17a straipsniu.
(3)
Atsižvelgiant į paraiškas, gautas pagal pirmą atskirą konkursą, reikėtų nustatyti didžiausias sviesto supirkimo kainas.
(4)
Pieno ir pieno produktų vadybos komitetas nepateikė nuomonės per pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Pirmo atskiro konkurso tvarka, vykdomo pagal Reglamente (EB) Nr. 796/2006 numatyto nuolatinio konkurso nuostatas, kurio atžvilgiu paraiškų teikimo terminas baigėsi 2006 m. birželio 13 d., didžiausia sviesto supirkimo kaina nustatyta 246,19 EUR/100 kg.
2 straipsnis
Šis reglamentas įsigalioja 2006 m. birželio 17 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. birželio 16 d.

Labels: 2
3
17